РЕГЛАМЕНТ (ЕО) № 1268/2008 НА КОМИСИЯТА
от 12 декември 2008 година
за изменение на Регламент (ЕО) № 2368/2002 относно въвеждане на схема за сертифициране в рамките на Кимбърлийския процес за международна търговия с необработени диаманти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
Като взе предвид Регламент (ЕО) № 2368/2002 на Съвета от 20 декември 2002 година относно въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално член 20 от него,
като има предвид, че:
(1)
Пленарното заседание в Делхи на Кимбърлийския процес прегледа списъка с участниците, които отговарят на минималните изисквания на схемата за сертифициране в рамките на Кимбърлийския процес.
(2)
Адресите на органите на Кимбърлийския процес на някои от участниците трябва да бъдат осъвременени.
(3)
Приложение II следователно трябва да бъде изменено съответно,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 2368/2002 се заменя с Приложение I към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 декември 2008 година.